ພາບປະກອບ
ວັນທີ 9/5, ທ່ານເອກອັກຄະລັດຖະທູດຄົນໃໝ່ຂອງ Nigeria ປະຈຳ ອາຊຽນ Mahammad Lawal Sulaiman ໄດ້ຍື່ນສານຕາຕັ້ງຕໍ່ທ່ານເລຂາທິການໃຫຍ່ ອາຊຽນ ເລເລືອງມິງ. ທີ່ການຕ້ອນຮັບ, ທ່ານ ເອກອັກຄະລັດຖະທູດ Sulaiman ຢັ້ງຢືນວ່າ: Nigeria ປາດຖະໜາຢາກຊຸກຍູ້ການພົວພັນຮ່ວມມື ແລະ ການເພີ່ມທະວີການພົວພັນດ້ານເສດຖະກິດກັບ ອາຊຽນ. ທ່ານເອກອັກຄະລັດຖະທູດ ສົ່ງເສີມການຮ່ວມມືລະຫວ່າງ ອາຊຽນ ແລະ ປະຊາຄົມເສດຖະກິດບັນດາປະເທດ ອາບຟຣີກາ ຕາເວັນຕົກ (ECOWAS) ເພື່ອແນໃສ່ຊຸກຍູ້ການເຊື່ອມໂຍງດ້ານເສດຖະກິດລະຫວ່າງບັນດາປະເທດ. ທ່ານເລຂາທິການໃຫຍ່ ເລເລືອງມິງ ໃຫ້ຮູ້ວ່າ: ອາຊຽນ ພວມມຸ່ງໄປເຖິງວິໄສທັດຫຼັງປີ 2015, ໃນນັ້ນມີປັດໄຈສຳຄັນແມ່ນການເປີດກ້ວາງການພົວພັນຕ່າງປະເທດຂອງ ອາຊຽນ ເພື່ອແນໃສ່ສຳພັດກັບບັນດາຄູ່ຮ່ວມມືໃໝ່ ແລະ ບັນດາປະເທດຫາກໍ່ພົ້ນເດັ່ນຂຶ້ນໃນນັ້ນລວມມີບັນດາປະເທດຢູ່ ອາບຟຣີກາ. ທ່ານເລຂາທິການໃຫຍ່ ອາຊຽນ ເຊື່ອໝັ້ນວ່າ: ທ່ານເອກອັກຄະລັດຖະທູດ Sulaiman ຈະມີບັນດາຜົນງານໃນການຊຸກຍູ້ການຮ່ວມມືລະຫວ່າງ ອາຊຽນ ແລະ Nigeria ໃນບັນດາຂົງເຂດທີ່ຕ່າງຝ່າຍຕ່າງມີຄວາມສົນໃຈ ເພື່ອແນໃສ່ຂຸດຄົ້ນຄວາມສາມາດບົ່ມຊ້ອນຊັບພະຍາກອນກ່ຽວກັບເສດຖະກິດ ແລະ ຊັບພະຍາກອນມະນຸດ, ກໍ່ຄືບັນດາກາລະໂອກາດພັດທະນາ.
(ແຫຼ່ງຄັດຈາກ VOV)